·Läbi on vaadatud ülesehitus, sh piiriülene merendusalane koostöö on jäetud tegevussuuna A alla (piiriülene koostöö).

Kaks peamist kaasseadusandjate kokkulepitud muudatust on seotud merendusalase koostööga, mis taastati piiriülese koostöö raames, ja valdkondliku keskendamise nõuete leevendamisega Interregi erieesmärkide puhul. Need ei vähenda siiski sidusrühmade suutlikkust teha merendusalast koostööd ühtlustatud viisil või toetada prioriteetseid suutlikkuse suurendamise meetmeid erieesmärgi „Koostöö parem juhtimine“ raames.

·Programmid URBACT ja Interreg Europe on taaskehtestatud piirkondadevahelise koostöö tegevussuuna all.

·Kinnitatud on artikli 15 lõike 1 kohane valdkondlik keskendamine kolmele poliitikaeesmärgile, sealhulgas poliitikaeesmärgile nr 2 (keskkonnahoidlikum ja vähese CO2 heitega Euroopa), koos täiendava kohustusega lisada sisemaismaapiiridel rakendatavate programmide korral poliitikaeesmärk nr 4 (sotsiaalsem Euroopa). Muudetud on aga nõudeid, mis käsitlevad valdkondlikku keskendamist Interregi erieesmärkidele „Koostöö parem juhtimine“ ning „Ohutum ja turvalisem Euroopa“, mis on tehtud vastavalt 20 % ja 5 % ülemmäära piires (programmi eraldistest) vabatahtlikuks. Riikidevahelise koostöö puhul on valdkondlikku keskendamist makropiirkondliku strateegia ja merepiirkondade strateegia prioriteetidele kohandatud 80 %-le.

·Kehtestatud on kohustus toetada piiratud rahalise mahuga projekte, sealhulgas väikeprojektide fondide kaudu, et soodustada inimestevaheliste tegevuste ja väikeprojektide toetamist.

·Piirkondadevahelised innovatsiooniinvesteeringud on viidud vähendatud eraldisega üle Euroopa Regionaalarengu Fondi / Ühtekuuluvusfondi määrusesse, samas kui komisjoni kavandatud eesmärgid ja mehhanismid on alles jäetud ning neid on täpsustatud.

·Eelmaksete ja kaasrahastamise määrasid on kohandatud vastavalt ühissätete määrusele (veidi suurendatud). Eelmaksete ja kaasrahastamise määrasid ning tehnilise abi raames antava toetuse määra on täpsustatud ka liiduväliste programmide puhul, sealhulgas seoses ühinemiseelse abi rahastamisvahendist (IPA), naabruspoliitika, arengu ja rahvusvahelise koostöö rahastamisvahendist (NDICI) ning ülemeremaade ja -territooriumide assotsieerimise otsuse alusel antava toetusega.

·Kinnitatud on rahalised vahendid (sh tugevdatud tegevussuunad A ja D vastavalt eespool kirjeldatule) järgmise jaotusega:

·5 813 miljonit eurot piiriüleseks koostööks;

·1 466 miljonit eurot riikidevaheliseks koostööks;

·490 miljonit eurot piirkondadevaheliseks koostööks;

·281 miljonit eurot äärepoolseimatele piirkondadele.

Kuigi komisjon ei suutnud veenda nõukogu oma ettepanekus, mis puudutab siduvat valdkondlikku keskendamist Interregi erieesmärkidele ja merendusalase koostöö ühtlustamist riikidevahelise koostöö raames, on ettepaneku ülesehitus ja peamised rakendusmehhanismid samaks jäetud. Eelkõige võimaldatakse kokkuleppega jätkata programmi PEACE PLUS, et toetada rahu ja leppimist Iirimaa ja Põhja-Iirimaa piiriäärsetes maakondades, kinnitatakse uus tegevussuund, mis hõlmab äärepoolseimate piirkondade koostööd, ja lisatakse välispiiridel tehtav koostöö (erisätetega).

Vastuvõetud muudatustega säilitatakse seega komisjoni ettepaneku üldine ülesehitus, vahendid ja suutlikkus saavutada rahastamisvahendiga taotletavaid koostööeesmärke.

4.Järeldus

Komisjon toetab institutsioonidevaheliste läbirääkimiste tulemusi ja seepärast nõustub nõukogu seisukohaga.